CELEX: 22015D2292
Language: lv
Date: 2015-11-19 00:00:00
Title: Apvienotās lauksaimniecības komitejas Lēmums Nr. 2/2015 (2015. gada 19. novembris) par 9. pielikuma 1. un 2. papildinājuma grozījumiem Eiropas Kopienas un Šveices Konfederācijas Nolīgumā par lauksaimniecības produktu tirdzniecību [2015/2292]

9.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 323/29
            
         APVIENOTĀS LAUKSAIMNIECĪBAS KOMITEJAS LĒMUMS Nr. 2/2015
   (2015. gada 19. novembris)
   par 9. pielikuma 1. un 2. papildinājuma grozījumiem Eiropas Kopienas un Šveices Konfederācijas Nolīgumā par lauksaimniecības produktu tirdzniecību [2015/2292]
   APVIENOTĀ LAUKSAIMNIECĪBAS KOMITEJA,
   ņemot vērā Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību un jo īpaši tā 11. pantu,
   tā kā:
   
               (1)
            
            
               Eiropas Kopienas un Šveices Konfederācijas Nolīgums par lauksaimniecības produktu tirdzniecību (turpmāk “Nolīgums”) ir stājies spēkā 2002. gada 1. jūnijā.
            
         
               (2)
            
            
               Nolīguma 9. pielikuma mērķis ir sekmēt un veicināt divpusējo tirdzniecību ar Eiropas Savienības izcelsmes un Šveices izcelsmes bioloģiskajiem produktiem.
            
         
               (3)
            
            
               Saskaņā ar nolīguma 9. pielikuma 8. pantu bioloģisko produktu darba grupa izskata visus jautājumus attiecībā uz 9. pielikumu un tā īstenošanu un sagatavo ieteikumus apvienotajai lauksaimniecības komitejai. Šī grupa tikās, lai jo īpaši izskatītu pielikuma piemērošanas jomu. Būtu jāpaplašina 9. pielikuma piemērošanas joma nolūkā attiecināt to uz vīnu un raugu, ņemot vērā to, ka Šveices un Eiropas Savienības noteikumi šajā jomā ir līdzvērtīgi. Turklāt būtu jāsvītro 2. papildinājuma teksts, jo Šveice ir grozījusi savus tiesību aktus attiecībā uz barības marķēšanas prasībām saistībā ar bioloģiskās ražošanas metodi un ir pieņēmusi noteikumus, kuri atbilst Eiropas Savienības tiesību aktiem. Šajā sakarā darba grupa ieteica komitejai pielāgot 9. pielikuma papildinājumus.
            
         
               (4)
            
            
               Tādēļ būtu attiecīgi jāgroza 9. pielikuma 1. un 2. papildinājums,
            
         IR NOLĒMUSI ŠĀDI.
   1. pants
   Ar šo Eiropas Kopienas un Šveices Konfederācijas nolīguma par lauksaimniecības produktu tirdzniecību 9. pielikuma 1. un 2. papildinājumu aizstāj ar tekstu šā lēmuma pielikumā.
   2. pants
   Šis lēmums stājas spēkā 2015. gada 31. decembrī
   
      Bernē, 2015. gada 19. novembrī
      
         
            Apvienotās lauksaimniecības komitejas vārdā –
         
         
            Eiropas Savienības delegācijas vadītāja
         
         Susana MARAZUELA-AZPIROZ
         
            Šveices delegācijas priekšsēdētājs un vadītājs
         
         Adrian AEBI
         
            Komitejas sekretārs
         
         Thomas MAIER
      
   
   
      PIELIKUMS
      “
            1. PAPILDINĀJUMS
            
               Nolīguma 3. pantā minēto tiesību aktu saraksts, kuri attiecas uz lauksaimniecības un pārtikas produktiem, kas iegūti ar bioloģiskās ražošanas metodi
            
            Eiropas Savienībā piemērojamie reglamentējošie noteikumi:
            
                         
                     
                     
                        Padomes 2007. gada 28. jūnija Regula (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (OV L 189, 20.7.2007., 1. lpp.), kurā jaunākie grozījumi izdarīti ar Padomes 2013. gada 13. maija Regulu (ES) Nr. 517/2013 (OV L 158, 10.6.2013., 1. lpp.);
                     
                  
                         
                     
                     
                        Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.), kurā jaunākie grozījumi izdarīti ar Komisijas 2014. gada 18. decembra Īstenošanas regulu (ES) Nr. 1358/2014 (OV L 365, 19.12.2014., 97. lpp.);
                     
                  
                         
                     
                     
                        Komisijas 2008. gada 8. decembra Regula (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.), kurā jaunākie grozījumi izdarīti ar Komisijas 2015. gada 23. janvāra Īstenošanas Regulu (ES) 2015/131 (OV L 23, 29.1.2015., 1. lpp.).
                     
                  Šveices Konfederācijā piemērojamie tiesību akti:
            
                         
                     
                     
                        1997. gada 22. septembra Rīkojums par bioloģisko lauksaimniecību un bioloģisko produktu un pārtikas preču marķēšanu (Rīkojums par bioloģisko lauksaimniecību), kurā jaunākie grozījumi izdarīti 2014. gada 29. oktobrī (RO 2014 3969);
                     
                  
                         
                     
                     
                        Federālā tautsaimniecības, izglītības un pētniecības departamenta (DEFR) 1997. gada 22. septembra Rīkojums par bioloģisko lauksaimniecību, kurā jaunākie grozījumi izdarīti 2014. gada 29. oktobrī (RO 2014 3979).
                     
                  Izslēgšana no līdzvērtības sistēmas:
            
                         
                     
                     
                        Šveices produkti, kuru sastāvdaļas iegūtas, kamēr to ražotājs ir pārejas posmā uz bioloģisko lauksaimniecību;
                     
                  
                         
                     
                     
                        kazkopības produkti no Šveices, ja attiecībā uz dzīvniekiem piemēro atkāpi, kas paredzēta Rīkojuma par bioloģisko lauksaimniecību un bioloģisko produktu un pārtikas preču marķēšanu (1) 39.d pantā.
                     
                  
         
            2. PAPILDINĀJUMS
            
               Piemērošanas kārtība
            
            Nav.
         ”
      
         (1)  (RS 910.18)